SET รีบาวด์ 9 จุด หลังเข้าเขต “Oversold” – แรงหนุน “Window Dressing”
SET รีบาวด์ 9 จุด หลังเข้าเขต “Oversold” – แรงหนุน “Window Dressing”
28 ก.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.15 น. อยู่ที่ระดับ 1,254.28 จุด บวก 9.34 บาท หรือ 0.75% ด้วยมูลค่าการซื้อขาย 4.75 พันล้านบาท
ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้ปรับตัวขึ้นกว่า 10 จุด รับ Sentiment บวกจากนอกประเทศ โดยตลาดหุ้นในภูมิภาคเอเชียเช้านี้ต่างเคลื่อนไหวในแดนบวกกัน หลังจากที่ศาลของรัฐบาลกลางสหรัฐได้ระงับคำสั่งของคณะทำงานของประธานาธิบดี โดนัลด์ ทรัมป์ ในการห้ามดาวโหลดแอปพลิเคชันติ๊กต็อก (TikTok) จากแอปสโตร์ของบริษัทแอปเปิลและกูเกิล และยังมีความคาดหวังจากมาตรการกระตุ้นเศรษฐกิจที่จะนำเข้าสู่สภาด้วย ซึ่งอย่างเร็วคาดว่าจะสัปดาห์นี้
ส่วนตลาดบ้านเราหลังจากที่ได้เข้าเขต Oversold แล้วก็มีเด้งขึ้นไปได้บ้าง และยังได้แรงหนุนจากการทำ Window Dressing บางส่วนหลังใกล้ปิดงบการเงินไตรมาส 3/63
พร้อมให้กรอบการแกว่งไว้ที่ 1,230-1,260 จุด
 